Държавен вестник, бр. 28, 2014 г., стр. 39

БРОЙ  28	
Д Ъ Р Ж А В Е Н  В Е С Т Н И К 	
СТР.  39  
МИНИСТЕРСТВО
НА КУЛТУРАТА
НАРЕДБА № Н-3
от 8 октомври 2013 г.
за водене на Регистър на музеите и за обстоя-
телствата, подлежащи на вписване в него
Раздел I
Общи положения
Чл. 1. С тази наредба се уреждат:
1. редът за водене на Регистъра на музеите, 
наричан по-нататък „регистъра“;
2. обстоятелствата, които подлежат на впис­
ване в регистъра.
Чл. 2. (1) Регистърът съдържа информация 
за държавни, регионални, общински, частни 
музеи и музеи със смесено участие.
(2) Вписванията в регистъра се извършват 
служебно въз основа на:
1. акта за създаване – за националните, 
регионалните и общинските музеи;
2. разрешението за извършване на музейна 
дейност, издадено от министъра на култура­
та – за частните музеи;
3. съдебно решение за вписване в съответния 
регистър – за музеите със смесено участие;
4. информацията, подадена от музеите по 
реда на тази наредба.
(3) Регистърът показва състоянието на посо­
чените в ал. 2 обстоятелства след последното 
вписване и дава възможност да се проследят 
хронологично промените във вписаните об­
стоятелства.
Чл. 3. (1) Регистърът на музеите се води в 
Министерството на културата на хартиен и 
електронен носител.
(2) При несъответствие между двата записа 
действие поражда този, който е воден на хартия.
Чл. 4. (1) Информацията от регистъра е 
обособена в две части: публична информация 
и информация за служебно ползване.
(2) Публичната част от информацията се 
осигурява чрез достъп до интернет страницата 
на Министерството на културата. 
(3) Информацията за служебно ползване е 
предназначена за анализ, оценка, атестация и 
други дейности, свързани с музеите.
(4) Данните от регистъра, защитени по си­
лата на закон, се ползват и се предоставят по 
ред, предвиден в съответния специален закон.
Раздел ІІ
Ред за водене на регистъра
Чл. 5. (1) Регистърът се води по образец 
съгласно приложение № 1. 
(2) За всеки музей се открива партида, 
която съдържа: 
1. информационна карта „Обща информация 
за музея“ съгласно приложение № 2;
2. информационна карта „Статут и дейност 
на музея“ съгласно приложение № 3.
(3) Информационните карти по ал. 2 се 
попълват и подават на хартия и на електронен 
носител.
(4) Към информационната карта по при­
ложение № 3 се прилагат актовете съгласно 
чл. 2, ал. 2.
(5) Вписванията в регистъра се извършват 
въз основа на информационните карти по ал. 2. 
Информационните карти се регистрират в де­
ловодството на Министерството на културата.
Чл. 6. (1) Вписванията в регистъра се из­
вършват от длъжностни лица, определени със 
заповед на министъра на културата или опра­
вомощен от него заместник-министър.
(2) Вписванията се извършват в 14-дневен 
срок от постъпването им в Министерството 
на културата.
(3) Длъжностните лица по ал. 1 имат дос­
тъп до цялата информация, съдържаща се в 
регистъра.
Чл. 7. (1) Музеите подават информационните 
карти съгласно чл. 5, ал. 2 в едномесечен срок 
от създаването, преобразуването или закрива­
нето на музея.
(2) При преобразуване или закриване на 
музей или при отнемане на разрешението за 
извършване на музейна дейност настъпилите 
обстоятелства се нанасят в регистъра в част 
втора А „Статут и функции“, в графа „Забележ­
ка“, след представяне на съответните актове. 
(3) Информацията по ал. 1 се подава от 
длъжностно лице, определено със заповед на 
директора на музея, а за частните музеи – от 
собственика.
Чл. 8. (1) При промяна на вписани данни 
се попълват и подават само частите от инфор­
мационната карта, свързани с настъпилите 
промени. 
(2) Информацията по ал. 1 се подава в 
7-дневен срок от настъпване на промените във 
вписаните обстоятелства. 
Чл. 9. (1) Попълването на всички части от 
информационната карта е задължително. Ко­
гато информацията не е налична, се поставя 
знак „Х“. 
(2) При констатирано неправилно или не­
точно попълване, както и при непопълване на 
информационната карта музеят се уведомява 
писмено за отстраняването на пропуските в 
14-дневен срок.
Чл. 10. (1) В партидата не се допускат за­
чертавания и изтривания.
(2) Поправка на очевидна фактическа грешка 
в съдържанието на вписаното обстоятелство се 
извършва от длъжностното лице по чл. 6, ал. 1 
служебно или по молба на съответния музей. 
Поправката се удостоверява с подпис и дата.
Чл. 11. Информацията, свързана с промените 
в статута на музеите, се актуализира съгласно 
чл. 7 и 8. Останалата информацията задъл­
жително се актуализира два пъти годишно, 
през януари и юни, до края на съответните 
календарни месеци.